**Nyilvános pályázati kiírás önkormányzati tulajdonban lévő ingatlan értékesítésére**

Pályázat kiírója: Kalocsa Város Önkormányzata (6300-Kalocsa, Szent István király út 35.)

Pályázat lebonyolítója: Kalocsai Polgármesteri Hivatal (6300-Kalocsa, Szent István király út 35.)

Ingatlan adatai:

Kalocsa 15/2 hrsz. alatti, természetben Kalocsa Szent István király út 19. szám alatti kivett napközi otthon megnevezésű 1974 nm nagyságú ingatlan (Volt Gondnokság épülete)

Ingatlan jellemzői:

Múlt század előtti században épült belvárosi, helyi védettség alatt álló felépítmény a későbbi évtizedekben többször bővítetten, átépítetten, de az eredeti épület sok épületszárnya eredeti szerkezeteivel állóan. Az udvari, 70-es és 80-as években épült részek, a garázssor rendkívül leromlott állapotúak, azok belvárosi használatra alkalmatlanul. A felépítmény külsőleg is és belső vizsgálata tekintetében is gyenge műszaki állapotú, jelentős felújítást igénylő. A mai szabványoktól minden tekintetben messze elmaradó hőtechnikai jellemzőkkel rendelkező felépítmény.

Az épület alapozása és annak talajpára elleni szigetelése: falazott tégla szerkezetek korrekt és korszerű szigetelés nélkül, a felépítmény egy kis része alatt bolthajtásos téglapincével. A földszinti falazatok felvizesedettek, felpárásodottak, a használt helyiségekben elfogadható belső légtérrel, de a használatlan helyiségek penészes légterűek a szemlén érezhetően. A tetőszerkezet műszaki állapota és annak teherviselése: koros, eredeti nagy gerendaméretű, külsőleg elmozdulás nélküli állószék különböző korban épülten.

Az ingatlan értékét növeli a kiváló fekvés ténye, történelmi belvárosi fekvés üzleti-intézményi környezetben, két utca között elfekvően, ugyanakkor értékét csökkenti a szolgalmi joggal történő bejárás, a szárazkapu-bejáró mérete okán csak korlátozott méretű gépkocsival lehet bejárni az ingatlani udvarra. Csökkenti értékét a felépítmény korosságából eredő gyenge műszaki állapot, a teljes földszinti épületszerkezet talajpára elleni szigeteletlenségéből fakadó párásodás, mely csak költséges falátvágással javítható. A teljes felépítmény összes közművezetéke korosságából eredően felújítandó, a padozatok korszerűtlenek és kopottak, keleti belső épületszárny földszintje tekintetében már romos, ugyanígy a használatlan Tomori utcai épület. Komoly értékcsökkenést jelent, hogy az épület helyi védettség alatt áll, így annak ingatlan-fejlesztői lehetőségei rendkívül korlátozottak.

**Ingatlan minimális vételára: 280 000 000,- Ft**

Az ingatlan megtekinthető: 2025. november 3. napján 15-16 óra között, előzetes egyeztetést követően a helyszínen. Bejelentkezés: 06-30-985-3445 telefonszámon, Török Tibornál előzetes egyeztetést követően a helyszínen.

Az ingatlant elővásárlási jog: terheli (Magyar Állam képviseletében MNV Zrt.) / nem terheli.

A pályázattal kapcsolatban felvilágosítás kérhető: 78-601-301/108-as mellék Dr. Látó Anita

aljegyző, telefonon, hétfő, szerda, péntek 8-12 óra között.

Az ajánlatok benyújtásának helye: Kalocsai Polgármesteri Hivatal- I. emelet 1. iroda (Jegyzői iroda)

A pályázatok benyújtásának ideje: 2025. november 6-tól 2025. november 20 –ig hétfő, szerda, péntek 8-12 óra. Hiánypótlásra nincs lehetőség!

Ajánlati kötöttség az ajánlati határidőt követő 60 napig áll fenn.

Az ajánlatokat egy példányban eredetiben aláírva kell megtenni a mellékelt ajánlattételi nyomtatványon.

Ajánlati biztosíték: 28 000 000,- Ft, melynek összege a nyertes pályázó esetén a vételárba beszámít, a nem nyertes pályázók esetén 15 napon belül visszatérítésre kerül. A biztosítékot Kalocsa Város Önkormányzata 11732040-15336938 számú számlájára kell megfizetni, a megjegyzésben feltüntetni: „ajánlati biztosíték Gondnokság épülete”.

Az ajánlatok bontása:

A pályázati határidő leteltét követő testületi ülésen, várhatóan november végén.

A pályázatokat a Képviselő-testület bírálja el, a pályázók írásban értesítésre kerülnek.

A szerződéskötés az eredmény közlésétől számított 15 napon belül. Amennyiben a határidőben nem kerül sor a szerződés megkötésére, akkor a Kiíró jogosult a soron következő legmagasabb összeget megajánlott pályázóval szerződést kötni.

A vételár fizetésének módja: A szerződés aláírásától számított 30 napon belül átutalással az önkormányzat által megadott számlaszámra. Amennyiben az ellenérték megfizetése részben, vagy egészben pénzintézeti kölcsön igénybevételével történik, 30 nappal hosszabbítható.

A szerződéskötéssel járó költségek (pl.: ügyvédi díj, ingatlanbejegyzési költségek) a vevőt terhelik.

A pályázat kiírója fenntartja a jogát, hogy az eljárást indokolás nélkül eredménytelennek minősíti.

Kiíró fenntartja, hogy a nyertes ajánlattevő visszalépése esetén a soron következő legmagasabb ajánlattevővel köthet szerződést.

A pályázati kiírásban nem szabályozott esetekben az önkormányzat vagyonáról és a vagyongazdálkodás rendjéről szóló 5/2012. (VII.23.) önkormányzati rendelet szabályai az irányadók.

**Pályázati adatlap**

A pályázattal érintett ingatlan:…………………………………………………….

A megajánlott vételár:……………………………………………………………..

Ajánlattevő neve:………………………………………………………………….

Telefonos elérhetősége: ……………………………………………………………

Ajánlattevő címe:………………………………………………………………….

Nem természetes személy esetén

képviselője:…………………………………………………………………………

Nyilatkozat, hogy pályázat nyertesség esetén 15 napon belül a szerződés megkötésre kerül és a teljes vételár 30 napon belül megfizetésre kerül / további 30 napos hosszabbítási kérelem a fizetésre pénzintézeti hitel felvétel miatt.

Nem természetes személy pályázó esetén csatolni szükséges arról szóló nyilatkozatot, hogy a pályázó átlátható szervezetnek minősül, továbbá 30 napnál nem régebbi, hiteles cégkivonatot, a   
képviseletre jogosult aláírási címpéldányát.

Az önkormányzat adatvédelmi tájékoztatója az alábbi linken tekinthető meg:

http://www.kalocsa.hu/wp-content/uploads/2021/06/ADATVEDELMI-TAJEKOZTATO2.pdf

Kijelentem, hogy a pályázati kiírást megismertem, annak tartalmát elfogadom.

Dátum: …………………

…………………………………..

aláírás